Videniškiai

Videniškiai – kaimas Molėtų rajono savivaldybėje, prie kelio , Siesarties kairiajame krante. Seniūnijos, Videniškių I ir II seniūnaitijų centras. Stovi Videniškių Šv. Lauryno bažnyčia (pastatyta 1620 m.), išlikęs buvęs Videniškių atgailos kanauninkų vienuolynas, veikia Videniškių pagrindinė mokykla, biblioteka, girininkija, paštas (LT-33031), medicinos punktas, parduotuvė, Vaineikio veterinarijos individuali įmonė, UAB „Žižmauka”, D. Pumpučio individuali įmonė „Žvejys”. Netoli kaimo išlikę Mūrinių Videniškių dvaro – Baltadvario pilies griuvėsių liekanos.

Kaimas planas – radialinis. Pagrindiniai keliai sueina į trikampę aikštę, pastatai išdėstyti palei kelius į Molėtus, Želvą, Balninkus.

miniatiūra|left|Kaimo gatvė
miniatiūra|left|Tvenkinio pakrantė
miniatiūra|left|Kapinių koplyčia su gretimo Žižmaukos dvaro savininkų palaidojimais

 Etimologija 

Kaimo vardas – asmenvardinis vietovardis, siejamas su asmenvardžiu Videnis.

 Istorija 

Videniškiai pirmą kartą minimi Vartbergės kronikoje 1373 m., Ldk Algirdo ir Kęstučio sutartyje su Livonijos ordinu. Miestelis du kartus (1373 m. ir 1375 m.) nukentėjo nuo kryžiuočių. XIII a. Videniškiai priklausė Nalšios sričiai, kurią tada valdė kunigaikštis Daumantas. Spėjama, kad čia Daumantas buvo pastatęs pilį. Per Videniškius, ties vieškeliu Ryga-Vilnius ėjo taikos zona pirkliams.

Kunigaikštis Motiejus Giedraitis dvaro centru pasirinko sodybą šalia Liesėnų piliakalnio. Kunigaikštis Martynas Giedraitis 1620 m. Videniškiuose pastatė Šv. Lauryno bažnyčią ir pavedė ją vienuoliams augustinams (vadinamiems reguliniems kanauninkams). Vienuolynas veikė 1618–1783 m., uždarytas 1832 m. XVIII a. prie vienuolyno veikė parapinė mokykla, noviciatas, gyveno pats ordino generolas, dirbo religinių raštų rengėjas Mykolas Olševskis.

XIX a. pabaigoje Videniškiai – miestelis Vilniaus apskrities Molėtų valsčiuje. Miestelio apylinkės per dvarus ir aplenkėjusius klebonus buvo aplenkintos. Atkaklus lenkintojas buvo klebonas Gžybovskis (). XX a. pradžioje Videniškiuose dirbo energingas tautinio atgimimo šalininkas kunigas Petras Valiušis.

Kovų dėl Lietuvos nepriklausomybės metu prie Videniškių Lietuvos kariuomenė kovėsi su lenkais. 1920 m. spalio 28 d. miestelį buvo užėmę lenkai, bet lietuviai jį atsiėmė.

Sovietmečiu Videniškiai buvo kolūkio centrinė gyvenvietė. 2018 m. patvirtintas Videniškių herbas.

|}

miniatiūra|right|Akmuo kaimo 650 m. jubiliejui

 Gyventojai 

 Žymūs žmonės 
 Videniškiuose gimė poetas, režisierius, aktorius, scenaristas Alvydas Šlepikas (1966–).

 Šaltiniai 

 Nuorodos 
 Tėvų žemė